
Țara câștigase incontestabil cele mai bune aprecieri referitoare la integrarea normelor sociale pe deplin 
democratice ale valorilor interculturale și interetnice. În ultimii treizeci de ani, președinți ai statului fuseseră: un 
țigan, un găgăuz, un bișniţar internaţional și un neamţ, iar eu, ca simplu cetățean, simpatizez cu neamţul, 
măcar pentru faptul că avem o anumită imagine tradițională a acestui tip de popor. 


Într-adevăr, neamţu', domnule, e înalt și arătos, arată bine, se îmbracă întotdeauna cu mare atenţie, este 
foarte reţinut la vorbă, se îngrijește de imaginea sa drept care își mai vopsește, discret, părul, mai face un 
lifting facial și își întreține scrupulos condiția fizică, este un familist exemplar şi un om dornic de cunoaștere 
drept care călătorește foarte mult prin diferite ţări. 


Încă de la alegerea sa ca președinte, una absolut surprinzătoare, a apărut ca un fel de miracol faptul că, 
nefiind deloc un vorbitor carismatic, nu a făcut nici un fel de promisiuni electorale și totuși a fost ales de un 
popor care adoră promisiunile fără acoperire. Chiar de la începutul activității ne-a surprins în mod plăcut cu 
sinceritatea sa, arătându-ne deschis cât de mult ne disprețuiește, iar aroganţele sale au devenit un fel de 


biblie a comportamentului adecvat situaţiei. 


Trebuie să recunoaștem însă că a avut o grea moștenire, respectiv un partid de stânga aflat la guvernare, 
partid care nu prea voia să se împace cu imaginea de semidivin pe care el o voia congruentă funcţiei sale. 

de stradă au devenit un tel de meniu zilnic pentru rubricile de știri ale tuturor mijloacelor media. Bâtâile și 
intervenţiile dure ale poliției au creat nu numai imaginea unui stat aflat în război civil, ci și aura de luptător 
pentru democraţie a președintelui, cel care, într-o iarnă, a ieșit plin de curaj în piaţa unde mii de manifestanți 
era adunați şi se băteau de zor fără să știe prea bine pentru ce. Președintele, înalt și plin de o tragică măreție, 
era îmbrăcat într-o splendidă haină sport de culoare roșie fiind înconjurat numai de vreo sută de bodyguarzi. 
Cu acest istoric prilej a rostit un adevăr zguduitor: „Să luptăm din toate puterile împotriva «Ciumei 
Roșii»"! Având în vedere contextul și mai ales culoarea hainei sale a demonstrat un remarcabil umor 
involuntar, care, din păcate, nu cred că va fi reținut de cărțile de istorie ale acestui neam de eroi. 


Cu toate acestea, după vreo doi ani de haos și încrâncenări fără rost, a reușit să dea jos de la putere „Ciuma 
Roșie” care era un partid de stânga, iar în locul ei a pus „Partidul Meu” care se considera de dreapia, deci 
foarte progresist. Victorie! A răcnit din toată inima atât partidul cât și președintele, cel care a luat partidul sub 
oblăduire și, cam tot în doi ani, a reușit să-l spulbere de pe harta opțiunilor electorale fiindcă l-a umplut cu cele 
mai bizare figuri politice care îndeplineau însă un criteriu de bază, singurul: erau perfect lingăi. Văzând cam 
cum stau lucrurile a adus din nou la putere „Ciuma Roșie” pe care a combinat-o cu „Partidul Meu” și din 
tocana care a ieșit a înfulecat cu poftă când și cum a vrut el. Păi, cum să nu admiri o asemenea inteligenţă 


politică!? 


Evident în aceste împrejurări de mare încordare politică, bietul om nu a mai avut timp să se ocupe și de unele 
treburi mai puţin importante cum ar fi, de exemplu, criza sistemului sanitar, criza financiară, colapsul 
economic, cel demografic sau social și le-a transferat pe umerii celorlalți asumându-și doar marile proiecte de 
țară pe care a reușit să le spulbere cu o eleganţă remarcabilă, asigurându-ne părintește că dacă nu intrăm în 
spațiul Shenghen sau nu primim vize pentru intrare în SUA nu-i nici o pagubă, că doar nici până acum nu am 
avut și uite că ne-am descurcat! Fiind însă la origine profesor de liceu a fost normal să lanseze cel mai amplu 
proiect intern care urmărea aducerea sistemului educaţional și de învățmânt la cele mai înalte culmi ale 
modernității și eficienţei. Proiectul era atât de vast și de profund încât nici nu a mai apucat să fie trecut pe 
hârtie când s-a și renunţar la el într-un mod foarte discret în așa fel îcât poporul să creadă că este deja pus în 
aplicare. Eee, dacă nici asta nu este o abilitate politică de excepţie... 


Fiind un om extrem de muncitor și eficient și-a normat programul de lucru la palatul prezidenţial de miercuri 
până vineri la prânz când se urca în vehicule de protocol și se ducea acasă, în orașul său natal, să se afle 
alături de draga lui soție. Desigur nu s-a vorbit nimic despre faptul că aici avea antamate tot felul de lucrări în 
construcții: punea gresie, faianță, dădea cu var sau tencuia, în fine, tot ce trebuie, deoarece doar din aceste 
activităţi pe care le practicase și când era profesor îi ieșeau bani serioşi (nu ca leafa de bugetar prezidenţial!) 
cu care de fapt îşi cumpărase în centrul vechi al orașului șase locuinţe pe care le închiriase unor instituții, de 
regulă bănci, care îi plăteau chiria la timp deși aceasta nu era deloc modestă. Apoi, când se reîntorcea în 


capitală, tot cu maşină de serviciu, se mai odihea un timp ca să nu apară la vreo televiziune cu cearcăne sau 


nebărbierit. Om chibzuit, ce mai! Gândea cu responsabilitate nu numai la viitorul familiei ci și la imaginea 
instituţiei pe care o reprezenta! 

Pa Sr, SP NISE II IN CI SASE SIN NIS DI UE III UE VAZA PI AVAL GI UI. UI It: VE IDE ISZ AS SU ALU Na i pozez 
în nici un sezon, iar acolo se fotografia mândru de echipamentele sale, cele mai moderne, pe care le primise 
cadou de la unele servicii, că doar nu era să dea bani din buzunarul propriu pentru a consolida imaginea ţării 
în ochii lumii civilizate. Nu evita nici apariţiile pe terenuri de golf celebre pentru clientela lor internațională sau 
în excursii aparent private prin locuri istorice unde nici nu se observa că era însoțit de un pluton de 
bodyguarzi, deoarece, renumitul, ba chiar celebrul, zâmbet la primei doamne ocupa primplanul fotografiilor 
sau al filmărilor. Totul se plătea, evident, de la buget, deoarece, încă o dată afirm, era vorba de imaginea 
poporului nu a sa ca persoană! Mai rar un așa președinte vizionar! 


Își păstrase intactă și dorința de a cunoaște lumea, prin urmare, periodic, se urca într-un avion ultraluxos, 
asigurat tot de bugetul scheletic al ţării, și pleca în vizite de lucru prin ţări pe care nici geografii de meserie nu 
le puteau găsi prea uşor pe hartă. Acolo se întâlnea cu diferiți oameni, uimiţi și ei de vizită, dar care primeau 
din partea prședintelui nostru tot felul de ordine, medalii și distincții frumos colorate, iar ei, oameni cu mult bun 
simţ totuși, îi ofereau acestuia medalii de pe la ei, multe cu cordoane frumoase care dădeau foarte bine pe 
pieptul larg al musafirului. Evident, prima doamnă zâmbea cuceritor şi chiar spunea uneori ceva care nu se 
înțelegea, fiind probabil în limba gazdelor. Părea doar un exercițiu de trufie, dar nu era deloc așa! Colecţia 
uriașă de ordine și medalii devenea importantă pentru un Curriculum vitae extrem de bogat și absolut necesar 
pentru o viitoare funcţie de reprezentare la alte niveluri mai înalte în structurile continentale. V-am spus: 


vizionar, chizuit și grijuliu față de ţară și popor! 


Erau bineînţeles și cârcotași care spuneau că a fost prin toate continentele lumii (mai puţin Antarctica inculților, 
că și asta-i continent!) dar nu a reușit niciodată să ajungă într-o fabrică, pe vreo autostradă care se poticnise la 
kilometrul unu, sau pe vreun câmp ars de secetă. Hai să fim sinceri! Păi și ce? Dacă se ducea, venea ploaia 
sau porneau ăia utilajele!? Simple aiureli! 


Absolut remarcabilă și preocuparea sa constantă de a spori puterea militară a ţării prin cumpărarea la prețuri 
de speculă a felurite arme și muniții de la partenerul strategic, iar acesta, bucuros de ofertă, i-a oferi ca 
răsplată o șepcuţă foarte nostimă care, în cele câteva minute cât a purtat-o, l-a făcut să arate cam ca un prost, 
ceea ce nu este deloc adevărat, chiar dacă el a dat banii, iar armele urmează să vină peste ani și ani. Adică, 
folosind alte cuvinte, i-am făcut datori! V-aţi prins acum care este subtilitatea!? Nu-i ușor! 


Și câte ar mai fi de spus despre acest om providenţial!? Cum însă cele două mandate prezidenţiale se apropie 
de sfârșit, omul își aranjează ceva funcţii mari însă, din păcate, nu cred că va mai avea una tot atât de 
profitabilă sau de generoasă cu cheltuielile ceea ce, sincer, va duce la pierderea unei adevărate forțe 
novatoare în acest spaţiu bântuit de necazuri și conflicte! Ce trist! 

